**Σεμινάριο Επιμόρφωσης και Πιστοποίησης στην Ταξιδιωτική Παιδαγωγική**

**23-24 Ιουνίου 2023**

ΤοΚέντρο Προαγωγής Πολιτισμού και Ψυχικής Υγείας ΑΠΘ, και το Πρόγραμμα Εφαρμογές της Ψυχολογίας στην Υγεία, Τμήμα Ιατρικής ΑΠΘ, διοργανώνουν το **πρώτο Σεμινάριο Πιστοποίησης στην Ταξιδιωτική Παιδαγωγική**, για εκπαιδευτικούς **πρωτοβάθμιας** και **δευτεροβάθμιας** εκπαίδευσης.

**Περιγραφή Σεμιναρίου-**

**ΤΑΞΙΔΙΩΤΙΚΗ ΠΑΙΔΑΓΩΓΙΚΗ, μια νέα επιστημονική/παιδαγωγική προσέγγιση**

Η Ταξιδιωτική Παιδαγωγική (Τ.Π.) , είναι μια αυτόνομη επιστημονική/παιδαγωγική προσέγγιση που αφορά στην αξιοποίηση του φυσικού περιβάλλοντος, για την προαγωγή της βιωματικής μάθησης, έξω από την τάξη. Στοχεύει στην δραστηριοποίηση των παιδιών στο αστικό, περιαστικό και φυσικό περιβάλλον, και την ταυτόχρονη εκμάθηση δεξιοτήτων ζωής, εντός σχολικού ωραρίου, αλλά εκτός σχολικού πλαισίου.

Kαλύπτει τους άξονες

ΕΥ - ΖΗΝ - ΥΓΕΙΑ:

Ψυχική και Συναισθηματική Υγεία – Πρόληψη

Φύση και Περιβάλλον

Αγωγή Υγείας

Σεξουαλική Αγωγή

Η Τ.Π. ως επιστημονική προσέγγιση αναπτύσσεται δυναμικά διεθνώς, και σύντομα θα υιοθετηθεί και στην Ελληνική Εκπαίδευση, ως η βασική προσέγγιση για την αξιοποίηση του **εξωσχολικού αστικού**, **περιαστικού,** και **φυσικού** περιβάλλοντος για την **προαγωγή των σχολικών στόχων**.



**Σκοπός Σεμιναρίου**

Το σεμινάριο σκοπεύει να **επιμορφώσει** και να **δώσει την πιστοποίηση της Ταξιδιωτικής Παιδαγωγικής** σε εκπαιδευτικούς που ενδιαφέρονται να την εφαρμόσουν **πρώτοι** στην Ελλάδα στις τάξεις, ή στα σχολεία τους.

**Πρόγραμμα Σεμιναρίου**

|  |  |  |
| --- | --- | --- |
| **Πρώτη Φάση** **23 Ιουνίου 2023,** **10:00-18:00** | **Αρχές και Πρακτικές της Ταξιδιωτικής Παιδαγωγικής** | Eισηγήσεις, στρογγυλά τραπέζια, εφαρμοσμένα workshops |
| **Δεύτερη Φάση****24 Ιουνίου 2023,** **10:00-14:00** | **Βιωματική Εφαρμογή στη Φύση** | Οι εκπαιδευόμενοι-παιδαγωγοί, συμμετέχουν σε μία δράση Ταξιδιωτικής Παιδαγωγικής στο περιαστικό δάσος της Θεσσαλονίκης, σύμφωνα με τις οδηγίες που δίνονται στην προηγούμενη φάση |
| **Τρίτη Φάση****Πιστοποιημένο Δίκτυο Συνεργατών** | **Ανάδραση -Επίσημο Δίκτυο Συνεργατών Ταξιδιωτικής Παιδαγωγικής** | Με την ολοκλήρωση του προγράμματος οι εκπαιδευόμενοι παίρνουν και την ***πιστοποίηση της Ταξιδιωτικής Παιδαγωγικής*,** μαζί με τον ***αναλυτικό οδηγό σχεδιασμού, εφαρμογής και αξιολόγησης δράσεων της ΤΠ*** και συμμετέχουν στο δίκτυο Συνεργατών |

**\*Αιτήσεις Συμμετοχής/Κόστος Συμμετοχής**

Κόστος συμμετοχής: 20€/άτομο. Για εκπαιδευτικούς που έχουν συμμετάσχει στις δράσεις στη φύση, η συμμετοχή είναι ελεύθερη.

Θα δοθεί:

* Βεβαίωση Συμμετοχής
* Πιστοποίηση Ταξιδιωτικής Παιδαγωγικής
* Υλικό (copyright) και manual δράσεων

**Υπεύθυνοι σεμιναρίου**

Εύχαρις Παναγοπούλου, Ψυχολόγος Υγείας, Αναπληρώτρια Καθηγήτρια Προαγωγής Υγείας, Τμήμα Ιατρικής ΑΠΘ, Πρόεδρος Κέντρο Προαγωγής Πολιτισμού και Ψυχικής Υγείας

Ηλίας Θερμίδης, Εκπαιδευτικός, Ειδικός Ταξιδιωτικής Παιδαγωγικής, Εργαστήριο Πρωτοβάθμιας Φροντίδας Υγείας, Τμήμα Ιατρικής, ΑΠΘ

.

\*θα τηρηθεί σειρά προτεραιότητας

***ΑΙΤΗΣΗ ΣΥΜΜΕΤΟΧΗΣ***

**ΟΝΟΜΑΤΕΠΩΝΥΜΟ:**

**ΒΑΣΙΚΟ ΠΤΥΧΙΟ:**

**ΣΧΟΛΕΙΟ ΕΡΓΑΣΙΑΣ:**

**(2022 - 2023)**

**ΔΙΕΥΘΥΝΣΗ ΚΑΤΟΙΚΙΑΣ:**

**EMAIL ΕΠΙΚΟΙΝΩΝΙΑΣ:**

**ΤΗΛΕΦΩΝΟ ΕΠΙΚΟΙΝΩΝΙΑΣ:**

Παρακαλούμε να συμπληρώσετε την αίτηση και να την στείλετε ηλεκτρονικά στο **mavrogit@psy.auth.gr**